[{"text_idx": "#000004", "text": "Ond wrth droi at y Beibl, gwelwn fod addewid digyffelyb yn cael ei roi gan Dduw mewn ymateb i gyflwr y byd. Er gwaethaf y dinistr mae pechod yn ei achosi wrth ein gwahanu oddi wrth ein Creawdwr, andwyo\u2019r greadigaeth, ac achosi rhwyg rhwng pobl a\u0302\u2019i gilydd, mae gobaith trwy\u2019r hyn a wnaeth ein Harglwydd Iesu Grist. Ac nid ateb dros dro ydyw, ond aberth un waith am byth Iesu, Oen Duw sy\u2019n cymryd ymaith bechod y byd! (Ioan 1:29)"}, {"text_idx": "#000005", "text": "Byddwn yn aml yn wynebu anawsterau a dryswch yn ein bywydau, ac yn brwydro i geisio gwneud synnwyr o\u2019r hyn sy\u2019n digwydd i ni. Cofiwn nad yw\u2019r Efengyl yn ein galw i ddeall popeth, ond i ymddiried yn y Duw sydd yn gwybod y cyfan, ac yn ei Fab a ddywedodd ar y Groes \u201cGorffennwyd\u201d. Hyd yn oed yn ein hansicrwydd a\u2019n hofnau, trwy ffydd yng Nghrist gallwn gael hyder i wynebu beth bynnag a ddaw oherwydd yr hyn y mae wedi ei gyflawni trosom. Diolch i Dduw, oherwydd aberth Iesu, mae gan y Cristion hyder i fynd at Dduw \u2018ar hyd ffordd newydd a byw y mae Ef wedi ei agor inni\u2019. (Hebreaid 10:19-20)"}, {"text_idx": "#000009", "text": "Cliciwch ar y llun i ymuno yn yr oedfa"}]